**Beszámoló**

**a 2017-ben végzett tevékenységről**

MHTT Biztonságpolitikai szakosztály

A szakosztály létszáma a beszámolási időszak folyamán 60-ról 65-re nőtt, zömmel a fiatalabb korosztályhoz tartozókkal. Ezzel együtt sok idős, nehezen mozdítható, esetenként e-mail címmel sem rendelkező tagunk van. Tagjaink között van több Budapesten akkreditált katonadiplomata is.

A szakosztály életében illetve vezetésében 2017-ben változások történtek. A korábbi vezetés (Tálas Péter elnök és Kaiser Ferenc titkár) lemondott, a februári szakosztály-megbeszélésen a jelenlévő tagok új elnököt és titkárt választottak Nagy László és Mező András személyében. Az októberi szakosztály-ülés a kéttagú vezetőséget kiegészítette, Vajkai Edinát, Vogel Dávidot és Wagner Pétert vezetőségi tagnak megválasztotta. A vezetőségi tagok elérhetőségeit a beszámoló melléklete tartalmazza.

Tevékenységünk gerincét a Kiss Károly hadtudományi klub rendezvény-sorozatának megszervezése jelentette (együttműködésben a Nemzetbiztonsági szakosztállyal és az NKE Biztonságpolitikai kollégiumával). A rotációs alapon megtartott előadások közül a mi szakosztályunk tagjai tartották az áprilisi és az októberi vitaindító előadást.

Egy – megbetegedés miatt kiesett – kolléga helyett Mező András vette át és vitte végig a Társaság őszi központi rendezvényének, a nyíregyházi vándorgyűlésnek az operatív szervezését.

Szakosztályunk meghatározó szerepet játszik a Társaság és a Honvéd Kulturális Központ közös, szabadegyetemi jellegű, „mindenki hadtudománya” elnevezésű előadás-sorozatának szervezésében és lebonyolításában, mi biztosítottuk az előadót például a februári és a decemberi rendezvényre. Már befejeztük a 2018. évi tavaszi rendezvények témáinak összeállítását (a folytatás a 2018. évi munkatervben).

Nagy László képviselte a Magyar Hadtudományi Társaságot a Kőbányai Rendvédelmi Napok programjának keretében.

Két alkalommal (februárban és decemberben) levélben tájékoztattuk internet-hozzáféréssel nem rendelkező mintegy tíz tagunkat a szakosztály életében bekövetkezett változásokról és végbemenő eseményekről (a tagság döntő többségének ugyanezt e-mailben írtuk meg).

Tagjaink közül igen sokan részt vállalnak az NKE oktatásában, többek között a doktori iskolákban, illetve publikációikkal járulnak hozzá a Társaság tekintélyének növeléséhez. Hat fővel képviseltetjük magunkat a Társaság szakértői között (Csabai Károly, Csery-Szücs Péter, Hautzinger Gyula, Mezey Gyula, Nagy László, Szatmári László).

A Társaság egyik legrangosabb elismerését, az Életmű-díjat 2017-ben szakosztályunk tagja, Héjja István kapta. Felterjesztettük Csabai Károly tagtársunkat elismerésre az Idősek világnapja (október elseje) alkalmából, aki az elismerést meg is kapta.

Képviseltetjük magunkat a Társaság vezetésében, a szakosztályunk tagja Csery-Szücs Péter, a felügyelő bizottság elnöke.

Folyamatosan részt veszünk a Hadtudományi Lexikon kiadását célzó munkálatokban.

Éves beszámoló rendezvényünkön megválasztottuk a jövő évi küldöttgyűlésre a hét küldöttet (melléklet).

**A 2018. évre kialakított munkatervünk:**

Továbbra is menedzseljük a Kiss Károly hadtudományi klubot, fokozzuk erőfeszítéseinket a látogatottság emelése érdekében.

Szervezzük a „mindenki hadtudománya” előadás-sorozatot (2018 márciusában például Szenes Zoltán tart előadást), 2018-ban összeállítjuk annak programját 2018 őszére illetve 2019 tavaszára.

Az év során legalább két szakosztály-megbeszélést tervezünk, minden alkalommal a Kiss Károly hadtudományi klub rendezvényéhez időzítve: tavasszal a küldöttek tájékoztatást adnak a küldöttgyűlésről, ősszel (decemberben) pedig értékeljük az éves tevékenységet. A szakosztály-ülés felhatalmazta a vezetőséget, hogy 2018-ban a jelentős évfordulókhoz kötve – például az első világháború illetve a hazai ejtőernyőzés – egy kihelyezett rendezvényt tartsunk a Hadtörténeti Intézet és Múzeumban.

Élővé tesszük a kapcsolatot a katonadiplomata tagjainkkal, meghívjuk őket a rendezvényeinkre, bevonjuk őket az egyetemi oktatásba illetve kerekasztal-beszélgetésekbe.

Továbbra is részt vállalunk a Hadtudományi Lexikon elkészítéséből.

**Javaslataink a 2018. évre:**

Központi rendezvény témájára nincs javaslatunk.

A „mindenki hadtudománya” előadások témáira: márciusban Szenes Zoltán tart előadást a parlamenti pártok választási programjában megfogalmazódó honvédelmi politikáról, az ősz folyamán Wagner Péter vállal előadást az afganisztáni helyzetről és a kibontakozás esélyeiről.

A Kiss Károly-rendezvények sorában előadást vállal a dél-amerikai biztonságpolitika irányzatok sajátosságairól Hegedűs Barbara tagtársunk.

A kőbányai előadások programjában Nagy László vállal előadást Oroszország biztonságpolitikai koncepcióiról.

Tanárky-díjra javasoljuk Csery-Szücs Péter tagtársunkat illetve „társasági” elismerésre (oklevél) Mező András tagtársunkat. Az Idősek világnapja alkalmából javasoljuk felterjeszteni Bognár Károly és Mórocz Lajos tagtársainkat.

Megjegyzés: Mórocz Lajos nyugállományú vezérezredes 2017 decemberében elhunyt. Emlékét megőrizzük!

Budapest, 2017. november 29.

Nagy László

szakosztály-elnök

Mellékletek:

A vezetőség tagjainak elérhetősége

Mező András: mezo.andras@hm.gov.hu, 30-777-5325

Nagy László nagyl@uni-nke.hu, 30-665-5436

Vajkai Edina vajkai.edina@uni-nke.hu, 70-331-2070

Vogel Dávid divad.legov@gmail.com, 70-381-2341

Wagner Péter waape@yahoo.com, 20-956-1675

A küldöttek névsora (Csery-Szücs Péteren és Nagy Lászlón kívül): Hegedűs Barbara, Mező András, Szenes Zoltán, Tálas Péter, Tömösváry Zsigmond, Vajkai Edina, Wagner Péter.